da en da nl ca da da da es da da da da da da da da da da da da da da da da da da de da da da da da da da da da da da da da nl da en da da es nl da
162 mio. kr. til flere uddannede lærere og pædagoger | Københavns Kommune Børne- og Ungdomsforvaltningen
9.9.2022 11:41:50 CEST | Københavns Kommune Børne- og Ungdomsforvaltningen
Med budgetaftalen for 2023 sætter politikerne på Københavns Rådhus for alvor gang i rekruttering og uddannelse af personale til byens skoler og dagtilbud.
Københavns Kommune kan nu for alvor sætte turbo på merit-uddannelser af både lærere og pædagoger. Med budgetaftalen for 2023 satte budget-partierne på Københavns Rådhus 80 mio. kroner årligt af til rekruttering pr. år – heraf går 54 procent til børne- og ungdomsområdet – samlet over de næste fire år, løber det op i 162 mio. kroner.
-For Københavns børn er det et godt budget, vi har landet. Først og fremmest, fordi vi har prioriteret 43 mio.kr årligt til rekruttering af lærere og pædagoger. Nu kan vi for alvor sætte skub i ex merituddannelserne, så vi som kommune selv kan være med til at være med til at øge antallet af uddannede voksne i vores skoler og dagtilbud. Flere uddannede lærere og pædagoger er helt afgørende for, at Københavns børn og unge kan få en vuggestue- og børnehavetid og en skolegang, hvor der er et konstant fokus på børnenes trivsel, udvikling og læring, siger borgmester for børn og unge, Jakob Næsager.
Præcis hvordan de 43 mio.kr. årligt nu skal bruges, skal besluttes af Børne- og ungdomsudvalget i november, men borgmesteren og udvalget gik til budgetforhandlingerne med ambitionen om at skrue kraftigt op for antallet af meritlærere, som de bl.a. håber at finde blandt de 15% fastansatte lærere, der pt. Ikke har en læreruddannelse.
- De er i særdeleshed værd at investere i, fordi de allerede er ude i vores skoler og kender hverdagen i klasserummet, og de har valgt København og børnene til. Og tilsvarende vil vi også gerne øge uddannelsen af meritpædagoger blandt de mange engagerede pædagogmedhjælpere, der allerede arbejder i vores dagtilbud og fritidsordninger, siger Jakob Næsager.
Med de 162 mio.kr. til rekruttering er der mulighed for at gøre merit-uddannelserne i København mere attraktive ved at afsætte penge til vikarer, så de studerende kan få fri til at passe studierne
-Meritstuderende arbejder ofte i fuldt skema samtidig med, at de studerer. Det er selvsagt hårdt, og vi skal sikre en god balance mellem arbejds- og studielivet, så flere får lyst til at tage en meritlæreruddannelse. Ligesom vi også gerne vil tiltrække flere sporskifte-meritstuderende med fx akademiske uddannelser, både til vores skoler- og dagtilbud.
Ud over øget merit-uddannelse håber borgmesteren også, at der bliver råd til at uddanne flere pædagogiske assistenter, og til at tilbyde de timelønnede vikarer i skolerne et kursus, der kan forberede dem på at undervise og de unge pædagogmedhjælpere får kursus i små børns udvikling og sprog.
For yderligere information og/ eller for kommentar fra børne- og ungdomsborgmester Jakob Næsager kontakt pressetelefonen på 29 45 40 73
Janni BrixenpressechefBørne- og Ungdomsforvaltningen i Københavns Kommune
Information om Københavns Kommune Børne- og Ungdomsforvaltningen
Københavns Kommune Børne- og Ungdomsforvaltningen
Følg pressemeddelelser fra Københavns Kommune Børne- og Ungdomsforvaltningen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Københavns Kommune Børne- og Ungdomsforvaltningen
Politikerne på rådhuset: Elever med særlige behov skal have bedre vilkår9.9.2022 11:50:36 CEST | Pressemeddelelse
Partierne bag den nye budgetaftale i Københavns Kommune har i alt sikret 264 millioner kroner til byens børn med særlige behov. Aftalen glæder Børne og Ungdomsborgmester Jakob Næsager (K) fordi, det er er tiltrængt at gøre noget for det stigende antal elever med særlige behov.
En rock ´n´ roller ser tilbage: De voksne i ungdomsklubben greb mig1.9.2022 14:39:44 CEST | Pressemeddelelse
Københavns ungdomsklubber er nu blevet til UngeVærker med særlige tilbud til de unge fra 8. klasse til man fylder 18. I den anledning ser sanger og sangskriver Mike Tramp tilbage på sin tid i ungdomsklubben.
Gå en tur ind i fremtiden på Sluseholmen Skole20.4.2022 11:09:27 CEST | Pressemeddelelse
Taget er endnu ikke lagt, og rummenes vægge fremstår stadig i rå beton. Men kommer man til rejsegilde, kan man få en gåtur ind i fremtiden og se, hvordan Sluseholmen Skole ser ud den dag i 2024, hvor eleverne for første gang går ind ad døren.
Elever i Sankt Annæ Gymnasiekor blev udsat for seksualiseret kultur og krænkende adfærd4.4.2022 10:01:45 CEST | Pressemeddelelse
Enkelte medarbejdere på Sankt Annæ Gymnasium har i perioder mellem 1981 og 2001 udsat elever i skolens gymnasiekor for seksuelle krænkelser og har skabt et seksualiseret miljø. Det viser advokatundersøgelsen, som blev bestilt af Københavns Kommunes Børne- og Ungdomsforvaltning. Rektor på Sankt Annæ Gymnasium, Anette Holst kalder det helt uacceptabelt og et stort tillidsbrud. “Vi undskylder overfor de elever, der har oplevet disse krænkelser. Det er et klart svigt, at ingen har forhindret det i at ske,” siger hun.
København opruster i kampen om de eftertragtede pædagoger20.12.2021 05:00:00 CET | Pressemeddelelse
Mangel på pædagoger får Københavns Kommune til at indføre lønbonusser på 15.000 kr. til bl.a. nyuddannede og bedre adgang til seniorordninger.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022